b'\n_START_ARTICLE_\nFalklandi s\xc3\xb5da\n_START_SECTION_\nEellugu\n_START_PARAGRAPH_\nS\xc3\xb5jale eelnenud perioodil kannatas Argentina majandusliku seisaku all, millele lisas riigisisesesse segadusse ka pidev juhtiv militaarpersonali vahetus. 1981. aasta detsembris t\xc3\xb5usis teiste hulgas v\xc3\xb5imule admiral Jorge Anaya, kes toetas m\xc3\xb5tet, et Falklandi saared kuuluvad neile, ning need tuleb enda kontrolli alla v\xc3\xb5tta kasutades k\xc3\xb5iki s\xc3\xb5jalisi vahendeid. Siiski uskus ta, et seda tehes ei vastaks Britid s\xc3\xb5jalise j\xc3\xb5uga._NEWLINE_Plaanides kasutada s\xc3\xb5jalist l\xc3\xa4henemist soovisid uued v\xc3\xa4ejuhid tekitada Argentina inimestes teatud m\xc3\xa4\xc3\xa4ral patriootlikust, et saada oma ideele kohalike heakskiitu ning boonusena viia nende t\xc3\xa4helepanu eemale muudest riigisisestest probleemidest._NEWLINE_Kohalik ajaleht La Prensa avaldas oma veergudel samm-sammult \xc3\xbcles kirjutatud plaani, mis pidi j\xc3\xb5udma avalikkuse ette, ning milles olid \xc3\xbcles m\xc3\xa4rgitud saarte omandamise k\xc3\xb5ik etapid alates planeerimisest l\xc3\xb5petades otsese s\xc3\xb5jalise sekkumisega kui L\xc3\xa4\xc3\xa4neriigid saari neile vabatahtlikult loovutada ei soovi._NEWLINE_Kasvavad pinged saarestiku \xc3\xbcmber said oma otsustava t\xc3\xb5uke, kui Argentina merev\xc3\xa4elaste poolt infiltreeritud vanaraua otsijate grupp t\xc3\xb5statas L\xc3\xb5una Georgia saarele Argentina lipu, mille peale reageeris Briti patrullalus HMS Endurance. Selle tulemusel otsustasid Argentina v\xc3\xb5imud omakorda, et aeg on tegudeks, ning nii k\xc3\xa4sti valmis seada j\xc3\xb5ud, mis 2.aprillil pidid saarestiku vallutama.\n_START_SECTION_\nArgentiinlaste invasioon\n_START_PARAGRAPH_\n2.aprillil 1982 sooritasid Argentiinlased operatsiooni Rosario k\xc3\xa4igus maabumise Falklandi saartele. Invasiooni \xc3\xbcritas esialgu takistada saarestiku kuberner Sir Rex Hunt, kellel olid sellel hetkel kasutada vaid \xc3\xbcksikud s\xc3\xb5durid ja poliitilised v\xc3\xb5tted, kuid peagi andis ta juhtimise \xc3\xbcle Briti major Mike Normanile._NEWLINE_Argentina v\xc3\xa4gede tegevus n\xc3\xa4gi suures pildis ette kolonel Guillermo Sanchez-Sabarotsi amfiibgrupi maabumist, Moody Brooki s\xc3\xb5jav\xc3\xa4elinnaku vallutamist, Stanly linna lahingut ning viimast r\xc3\xbcnnakut ja sellele kaasnevat allaandmist valitsuse hoonele.\n_START_SECTION_\nBrittide poliitiline vastus\n_START_PARAGRAPH_\nKui brittideni oli j\xc3\xb5udnud kuuldus argentiinlaste pealetungist, v\xc3\xb5ttis kaitseministeerium \xc3\xbchendust kuberner Huntiga, kes kinnitas, et Argentina v\xc3\xa4ed on t\xc3\xb5epoolest v\xc3\xb5tnud kontrolli saarestiku \xc3\xbcle. Lisaks kinnitasid kohalikud elanikud raadio\xc3\xbchenduse teel BBC ajakirjanikele, et invasioon on t\xc3\xb5epoolest toimunud. Sellest tulenevalt anti Falklandi saarte vabastamise juhtumine admiral Sir John Fieldhousile, kelle tegevused koodnimega "Operation Corporate" kestsid saarestikus 1. aprillist 20. juunini (1982). P\xc3\xa4rast plaanide kinnitamist 2. aprillil m\xc3\xa4\xc3\xa4rati Briti valitsuse poolt ka reeglid, mis kehtestasid, et k\xc3\xb5ik saarestikus toimuv peab saama kiiret kajastust, et valitsusel oleks lihtsam olukorda kontrolli all hoida ning v\xc3\xb5tta vajadusel vastu poliitilisi otsuseid.\n_START_SECTION_\nSaarestiku vabastamine\n_START_PARAGRAPH_\nEsimesena vallutasid Briti v\xc3\xa4ed tagasi L\xc3\xb5una-Georgia major Guy Sherdiani juhtimisel. Vaatamata m\xc3\xb5ningatele tagasil\xc3\xb6\xc3\xb6kidele, mis olid tingitud halvast s\xc3\xbcgisilmast tekkinud pori t\xc3\xb5ttu ja Briti laevastikuni j\xc3\xb5udnud allveelaeva h\xc3\xa4iretest suutsid vabastavad v\xc3\xa4ed grupeeruda ja suunduda lahingusse 24. aprillil. P\xc3\xa4rast \xc3\xbcksikuid konflikte sooritas Sherdian 76 mehega otsese pealetungi Argentina v\xc3\xa4gedele saarel, kuid lisaks demonstratiivsele merepommitamisele kahe Briti aluse (Antrim ja Plymouth) poolt otsustasid saarel paiknevad Argentina v\xc3\xa4ed alla anda. Seej\xc3\xa4rel l\xc3\xa4ks saarelt Londoni poole teele s\xc3\xb5num mille sisu oli: "Meil on hea meel teatada Tema majesteedile, et L\xc3\xb5una-Georgia saarel lehvib n\xc3\xbc\xc3\xbcdsest peale meie merev\xc3\xa4e oma ka \xc3\x9chendkuningriigi lipp." Avalikkuseni j\xc3\xb5udis see s\xc3\xb5num peaminister Margaret Thatcheri vahendusel, kes teatas r\xc3\xb5\xc3\xb5mus\xc3\xb5numeid kohalikule meediale._NEWLINE_Koost\xc3\xb6\xc3\xb6s kuningliku \xc3\xb5huv\xc3\xa4ega suudeti h\xc3\xa4vitada Argentina merev\xc3\xa4e p\xc3\xb5hilise r\xc3\xbcndealus General Belgrano, mille uputamine t\xc3\xb5i kaasa ligi poole Argentina s\xc3\xb5jav\xc3\xa4elaste kogu kaotustest. Lisaks oli tegemist sedav\xc3\xb5rd t\xc3\xa4htsa alusega, et Argentina valitsus tundis, kuidas meres\xc3\xb5da hakkab nende kontrolli alt v\xc3\xa4ljuma. Siiski suudeti kaks p\xc3\xa4eva p\xc3\xa4rast General Belgrano uputamist anda vastul\xc3\xb6\xc3\xb6k, mille tulemusena l\xc3\xa4ks p\xc3\xb5hja Briti alus HMS Sheffield, mille k\xc3\xa4igus hukkus 20 ja sai viga 24 merev\xc3\xa4elast. Osade allikate v\xc3\xa4itel olid aga p\xc3\xa4\xc3\xa4senud meremehed oma riigi edus saart vallutada aga sedav\xc3\xb5rd kindlad, et oma p\xc3\xb5leva aluse taustal p\xc3\xa4\xc3\xa4stealustel minema seilates laulsid nad Monthy Pythoni lugu "Always Look on the Bright Side of Life."_NEWLINE_P\xc3\xa4rast m\xc3\xb5nep\xc3\xa4evaseid maalahinguid San Carlos, Goos Greenis, Mount Kentis ja Bluff Covis suutsid britid koondada brigaadisuuruse v\xc3\xa4e, et vabastada Stanley linna ala. 11. juuni \xc3\xb6\xc3\xb6sel alustatud r\xc3\xbcnnakus kandsid Briti v\xc3\xa4ed m\xc3\xb5ningaid kaotusi argentiinlaste h\xc3\xa4sti \xc3\xbcles ehitatud kaitse t\xc3\xb5ttu, kuid p\xc3\xa4rast kolmep\xc3\xa4evast s\xc3\xb5japidamist olid Argentiinlaste v\xc3\xa4ed kandnud sedav\xc3\xb5rd suuri kaotusi nii elavj\xc3\xb5u kui varude osas, et Argentina brigaadikindral Mario Menendez leppis Briti kindralmajori Jeremy Mooriga kokku relvarahus.'